“Suatu Ketika” Kini Boleh Ditonton Di Netflix
Bagi yang terlepas menonton filem Suatu Ketika dipawagam, anda kini boleh menontonnya di platform streaming popular Netflix sambil bersantai bersama keluarga. Menerusi media sosial Facebook, pengarah Prakash Murugiah dan salah seorang pelakon utama, Pekin Ibrahim mengumumkan bahawa filem Suatu Ketika boleh ditonton di Netflix mulai 24 Disember (hari ini). Suatu Ketika mengisahkan seorang kanak-kanak lelaki berusia 12 tahun, yang mengalami masalah kesihatan, mencuba sedaya upaya untuk menubuhkan sebuah pasukan bola sepak bersama seorang tukang kebun. Mereka perlu bersaing dengan pasukan dari sekolah berprestij British, St James, untuk melayakkan pasukan mereka menyertai perlawanan “JG Davidson Cup”. Selain Pekin, filem itu turut dibintangi barisan pelakon lain seperti Namron, Syafnida Suhaimi, Farah Ahmad, Toby Keen, Armand, Danial Akmal Fariz, Farez Iqmal, Kuhan Divagaran dan ramai lagi.